পুঁজিবাজারে চলতি বছরের আগস্ট মাসে বিও হিসাব বেড়েছে ৪০ হাজার ৩৮৪ টি। ৩০ আগস্ট শেষে মোট বিও হিসাবের পরিমাণ দাঁড়িয়েছে ২৬ লাখ ৫৭ হাজার ৩২৯টি। যা জুলাই মাস শেষে ছিল ২৬ লাখ ১৬ হাজার ৯৪৫টি। সেন্ট্রাল ডিপজিটরি বাংলাদেশ (সিডিবিএল) সূত্রে এ তথ্য জানা গেছে। আগস্ট মাস শেষে মোট ২৬ লাখ ৫৭ হাজার ৩২৯ জন বিনিয়োগকারীর মধ্যে পুরুষ রয়েছে ১৯ লাখ ৩৯ হাজার ৬৪৬ জন। যা এর আগের মাস শেষে ছিল ১৯ লাখ ১১ হাজার ৭০০ জন। সেই হিসাবে ১ মাসের ব্যবধানে পুরুষ বিনিয়োগকারীর বিও বেড়েছে ২৭ হাজার ৯৪৬ জন। আগস্ট মাস শেষে নারী বিনিয়োগকারীর বিও হিসাবের পরিমাণ দাঁড়িয়েছে ৭ লাখ ৫ হাজার ৭১৩টি। এর আগের মাস শেষে যা ছিল ৬ লাখ ৯৩ হাজার ৩৫৭টি। সেই হিসাবে ১ মাসের ব্যবধানে নারী বিনিয়োগকারীর সংখ্যা বেড়েছে ১২ হাজার ৩৫৬টি। আলোচ্য মাসে কোম্পানি বিনিয়োগকারী বা কোম্পানি বিও হিসাবের পরিমাণ দাঁড়িয়েছে ১১ হাজার ৯৭০টিতে। এর আগের মাস শেষে যা ছিল ১১ হাজার ৮৮৮টি। এছাড়া এই সময়ে ব্যক্তি হিসাবের পরিমাণ ১৬ লাখ ৭৮ হাজার ৬৮৯টি। যৌথ হিসাব ৯ লাখ ৬৬ হাজার ৬৭০টি। প্রবাসী বিনিয়োগকারীদের বিও হিসাবের পরিমাণ ১ লাখ ৫৫ হাজার ৭৬০টি, সাধারণ বিনিয়োগকারীর বিও সংখ্যা ২৪ লাখ ৮৯ হাজার ৫৯৯টি।